Rästiklaste mürk

Rästiklaste mürk on rästiklaste süljenäärmete toksiline nõre (modifitseeritud sülg). Rästiklased kasutavad eesmürgihambaid saakloomade surmamiseks ja seedimiseks, aga ka enesekaitseks. Inimesel võib rästiklase hammustus põhjustada erineva raskusastmega mürgistusseisundeid ja ka surma.

Rästiklaste mürk toimib ohvri organismi hemolüütiliselt. Ohtlikum on aga mürgi koaguleeriv toime.

Rästikumürgiks nimetatakse ka maokasvandustes ja kodumajapidamistes rästiklastelt lüpstavat värsket sülge ning sellest valmistatud kuivmürki ja katseloomadele süstitavat rästikumürki. 
    
Rästiklaste mürgi tugevus erineb liigiti. Näiteks ahelrästiku, hariliku eefa, lõgismadude, perekonna Lachesis, botropside, aafrikarästikute, kärnrästikute ja sarvikrästikute hammustused võivad abi viibimisel olla fataalsed. Samas näiteks Austrias ja Ungaris levinud stepirästik on küllaltki ohutu ning teadaolevalt pole surmajuhtumeid põhjustanud. Eestis elava hariliku rästiku hammustused lõpevad surmaga harva.

Hariliku rästiku mürk 

 
Hariliku rästiku mürk (ladina venenum Viperae berus) on meditsiiniliselt oluline droog. Tavaliselt on see kollakat värvi lõhnatu õlijas vedelik, mis seguneb veega üsna lihtsalt. Rästikumürk alkoholis ei lahustu, vaid settib selles enamasti kristalse moodustisena.

Hariliku rästiku mürgi keskmine surmav annus laborihiirele on naha alla süstituna 1 mg/kg, kõhuõõnde süstituna 0,86 mg/kg ja veeni süstituna 0,01 mg/kg.

Maailmas on tänapäeval teada vaid üksikuid hariliku rästiku põhjustatud inimeste surmajuhtumeid. Kuna uuema aja ravimeetodid on suremust vähendanud, siis hariliku rästiku hammustuse tõttu hukkub tänapäeval vaid ligi 1% ohvreid, tavaliselt lapsed.

Hariliku rästiku mürk on ravimpreparaadi Viprosal B peamine toimeaine.

Droog

Tuntumad keemilised koostisained

Rästiklaste süljenäärmete nõres on tuvastatud mitmeid ensüüme: 
proteaase
fosfolipaase
nukleotidaase
hüaluronidaase
metalloproteinaase (75% rästiku süljenäärmete nõre proteolüütilisest toimest omistatakse just nendele proteinaasidele) jt.

Rästiklaste sülg ja teadus 

Rästiklaste perekonna madudelt kogutud (inglise milking) mürgi koostisosadest sünteesitud ained leiavad kasutust nii akadeemilises kui traditsioonilises meditsiinis (sh homöopaatias) mitmesuguste salvide ja teiste preparaatide näol. Uuemates uuringutes töötatakse välja inimmudeleid rästiku süljenäärmete nõrest valmistatud ravimite kasutamiseks näiteks kasvajarakkude ja HI-viiruse vastu.

Enim tuntakse rästiklaste sülje baasil komplekteeritud, eraldatud ja sünteesitud aineid ravimitööstuses. 1990. aastatel kiitis FDA Ameerika Ühendriikides heaks mitmeid rästiklaste süljenäärmete nõre baasil keemiliselt sünteesitud ravimeid, mis olid mõeldud südamehaiguste ning rinnaangiini ja südameinfarkti profülaktikaks, raviks ja järelraviks, mida tutvustati "superaspiriinina": Aggrastat, Plavix, Epetifibatide, Integrilin jpt.

Lisaks eelnimetatuile on rästiklaste mürki aluseks võttes sünteesitud angiotensiin-konvertaasi inhibiitoreid ehk (AKE-inhibiitorid), mis pärsivad RAA-süsteemi (nendest ravimitena enim väljastatud perindopriil, kaptopriil, enalapriil, lisinopriil, ramipriil jpt). Loetletud sünteetilised toimeained on päästnud sadu miljoneid inimesi, samuti on neil oluline roll maailma riikide majanduses.

Ravimihiid AstraZeneca on ateroskleroosi raviks välja töötanud ravimi toimeainega tikagreloor, mille kaubamärgid Ameerika Ühendriikides on Brilinta ja Euroopa Liidus, sh ka Eestis, Possia. Eesti Haigekassa süsteemi kaudu turustatakse mõlemat nimetatud toimeainega ravimit.

Vaata ka 
mürgistusteabekeskus
rästiklased
rästikumürgi antiseerum

Viited

Välislingid
A.Raal, 2010. "Farmakognoosia". ISBN 978-9949-194-12-4 
Nicole I. Stacy DrMedVeta, A. Rick Alleman DMV, PhDb, Katherine A. Sayler MEdb . Diagnostic Hematology of Reptiles. 
LAURAN NEERGAARD, FDA approves 'super aspirin' for certain heart patients, AP Medical Writer, AP Online, 14.05. 1998 Aggrastat for patients hospitalized in America with unstable angina and heart attacks
 Medical Marketing & Media, FDA approves Plavix (clopdogrel bisulfate) for certain heart patients in America with unstable angina and mild heart attacks patients, 1. aprill, 2002 Plavix upgraded to standard therapy for unstable angina
 Kuidas sünnivad ravimid mürkmadude kaudu, National Institute of Health (NIH) -27. teadusinstituuti ühendava organisatsiooni veebileht 
The University of Edinburgh, ravim Aggrastat (tirofiban)
Plavix (clopidogrel)
Integrilin
Integrillin
DUFF WILSON,AstraZeneca Anticlotting Drug Wins Approval, 20. juuli 2011
Australian Public Assessment Report for Ticagrelor, Sponsor: AstraZeneca Pty Ltd
Dr Christopher P Cannon, MD, Prof Robert A Harrington, MD, Stefan James, MD, Diego Ardissino, MD, Prof Richard C Becker, MD, Håkan Emanuelsson, MD, Steen Husted, MD, Prof Hugo Katus, MD, Prof Matyas Keltai, MD, Nardev S Khurmi, MD, Frederic Kontny, MD, Prof Basil S Lewis, MD, Prof Philippe Gabriel Steg, MD, Robert F Storey, MD, Daniel Wojdyla, MSc, Prof Lars Wallentin, MD,Comparison of ticagrelor with clopidogrel in patients with a planned invasive strategy for acute coronary syndromes (PLATO): a randomised double-blind study, 14. jaanuar 2010, The Lancet, DOI: http://dx.doi.org/10.1016/S0140-6736(09)62191-7
Plato kliiniliste uuringute efektiivsus
Plato kliinilise uuringute disain
Plato kliinilise uuringu ohutusinfo
Eesti Ravimiameti sissekanne registreeritud humaanravimite registris toimeainele ticagrelorum

Rästiklased
Mürgid